Ixef wis kraḍ yerza tesleḍt n tsiwelt deg ungal Tezgertirga. ixef-agi d win nebḍa ɣef sin n yeḥricen. Aḥric amezwaru d aḥric n teḥkayt nessaweḍ nekkes-d azal n 24 tigawin tigejdanin d kra n tugzimin d tkerrisin iɣef tebna tnaggalt taḥkayt n wungal-is, asegzi n wayagi yella-d s usufeɣ n yimedyaten. Aḥric wis sin d aḥric n tesleḍt. Deg-s nessaweḍ nexdem tasleḍt i yal aferdis d kra n ttawilat yerzan tasiwelt, nessufeɣ-d akk iferdisen n tsiwelt i tesseqdec tmarut deg ungal-is. Nexdem tasleḍt i umsawal aya yessaweḍ-aɣ nufa-d belli tamyarut tessemres akk lesnaf n umsawal deg wungal-is ama d amsawal agensay neɣ aniri neɣ awadem, ladɣa amsawal awadem ad t-naf yettuqet aṭas daxel, tamyarut tkeččem tetteffeɣ ger yimsawalen-agi yal tikkelt anwa ara d-tebder, ur t-reṣṣa ara ɣef yiwen kan n ṣṣenf n umsawal.